Ellen Marie Vars

Ellen Marie Vars, eller Elle Márjá Vars, er en forfatter som skriver på nordsamisk.  

Vars har gitt ut tilsammen 15 skjønnlitterære bøker, og er med det en av de mest produktive samiske forfattere.  Hennes første roman Kátjá fikk Sametingets Fritt Ord pris i 1986, og ble oversatt til norsk i 1988. To ganger har hun fått Samerådets litteraturpris; for beste samiskspråklige ungdomsroman (2004), for beste samiskspråklige barnebok (2007).

I 2012 ble CD:en Áidnen, med tekster av Elle Márjá Vars nominert til Spellemannprisen.

Hun var også en pådriver for å få den samiske avisa Áššu til Kautokeino, og var den første redaktøren for Áššu.  Det var også Vars som startet det samiske ungdomsmagasinet Š, som også kommer ut i Kautokeino. I tillegg til sitt forfatterskap, har Vars i flere tiår deltatt aktivt i de samiske kunstnerorganisasjonene og jobbet for å forbedre de samiske kunstneres arbeidskår og stipendordninger. Som generalsekretær i Samisk Kunstnerråd ledet hun arbeidet med å få til en egen kunstneravtale for samiske kunstnere med Sametinget i Norge.

Vars har vært varamedlem til Nord-Hålogaland bispedømmeråd og medlem av Sametingets språkstyre.

 Bibliografi 
 Kátjá 1986 nuoraidromána
 Oabbá 1986 mánáidgirji
 Savdnjiluvvon nagir 1989 diktagirji ovttas Kaia Nilsenin ja Ravna Eiran
 Árvedávggi mánát 1990 barnebok
 Okto 1991
 Buot ovddemus jápmet niegut 1992
 Ja idja ii galgga šat leat 1996
 Jaskatvuođas ii leat mihkke agiid 2002
 Čábbámus iđitguovssu 2004
 Čábbámus iđitguovssu jietnagirji/lydbok (2011)
 The Most Beautiful Dawn (2013) oversatt av Laura A.Janda
 Máilmmi láikkimus olmmoš 2006
  Máilmmi jálumus mánná (2009)
 Væralda lájkemus ulmusj (2010)

 Máilmmi árggimus áhkku (2012)
 Veartenen aebliehtommes almetje (2013)
 Skábma 2013
 Baháneahkkánis bustávat 2015

 Referanser 

 Eksterne lenker  

 The Most Beautiful Dawn; Nordic Studies Press

Kategori:Samiske forfattere
Kategori:Personer fra Kautokeino kommune